Tjeerd Venstra

Tjeerd Venstra (Menaam, 23 maart 1889 - Dokkum, 14 maaie 1977), ek wol Tjeerd Venstra Ozn. neamd, wie in Nederlânske arsjitekt, dy't benammen aktyf wie yn Fryslân.
 Libben en wurk 
Nei oan de Ambachtsskoalle yn Harns it diploma timmerje helle te hawwen, folge Tjeerd Venstra de skriftlike BPNA-kursus ta boukundich opsichter, dy't hy yn 1914 foltôge. In jier letter waard hy gemeente-arsjitekt fan Dantumadiel. Yn syn wurk ûntwikkele Venstra in foarleafde foar it ekspresjonisme en de Amsterdamske Skoalle. Yn Dokkum, dêr't hy yn de jierren tritich yn in nei eigen ûntwerp boude filla oan de Wâldwei wenne, ûntwurp hy filla Zonneheuvel (1933). Dit pân is oanwiisd as ryksmonumint, krektas de troch Venstra tekene rekreaasjewenningen Canidunum op It Amelân (± 1935) en De Horst op Skiermuontseach (1937), dy't as kenmerk de reiden kapen hawwe. Nei de oarloch wenne Venstra yn Ljouwert, dêrwei wurke er foar de gemeenten It Amelân en Skiermuontseach. Hy is yn 1977 op 88-jierige leeftyd yn Dokkum ferstoarn.

 Wurken (kar-út) 
 1933: Filla Zonneheuvel, Dokkum RCE - Rijksmonument 507106 (Zuiderbolwerk 99, Dokkum)
 ± 1935: Canidunum, Nes, It Amelân RCE - Rijksmonument 512335 (Duinweg 15, Nes, Ameland)
 1937: De Horst, Skiermuontseach 
 Sjoch ek 
 List fan Nederlânske arsjitekten


Kategory:Frysk arsjitekt
Kategory:Persoan berne yn Menaam
Kategory:Persoan stoarn yn Dokkum
Kategory:Persoan berne yn 1889
Kategory:Persoan stoarn yn 1977